ภุชงค์ โวย กกต.มีมติเลิกจ้างไม่เป็นธรรม ลั่น ขอให้อยู่ต่อก็ไม่กลับ
ภุชงค์ เตรียมยื่นอุทธรณ์ กกต. หลังมีมติเลิกจ้าง ชี้ ประเมินงานไม่ผ่านเพราะถูกล้วงลูก โอด ไม่ได้รับความเป็นธรรม ลั่น ขอให้อยู่ต่อก็ไม่กลับมาแน่ ขณะ จนท. มอบดอกกุหลาบขาวเป็นกำลังใจ ทำน้ำตาคลอ,เมื่อเวลา 10.30 น. วันที่ 9 ธ.ค. 58 นายภุชงค์ นุตราวงศ์ อดีตเลขาธิการคณะกรรมการการเลือกตั้ง (กกต.) เดินทางมาเก็บของที่ห้องทำงานในสำนักงาน กกต. พร้อมด้วย นางพรวรินทร์ นุตราวงศ์ ภรรยา ภายหลัง กกต. มีมติเลิกจ้าง เนื่องจากไม่ผ่านการประเมินผลการทำงาน โดย นายภุชงค์ ให้สัมภาษณ์ว่า สิ่งแรกที่จะดำเนินการคือการยื่นอุทธรณ์ต่อ กกต. หาก กกต. ยังยืนยันมติเดิม ก็จะยื่นฟ้องต่อศาลปกครอง ซึ่งขณะนี้ยังไม่ทราบว่าไปยื่นได้เมื่อไหร่ เพราะขณะนี้ทราบเพียงว่ามีมติออกมาแล้ว ยังไม่มีหนังสือเป็นทางการ โดยให้เหตุผลว่า เลขาธิการ กกต. ทำงานล่าช้า ซึ่งได้ชี้แจงไปแล้วในบางเรื่อง ยืนยันว่าทุกเรื่องเกิดจากคณะกรรมการแผนยุทธศาสตร์ปฏิบัติการแต่ละปีถูกรื้อหมด ส่งมาและมีคำสั่งให้แก้ไข โครงการไม่เป็นไปตามแผนยุทธศาสตร์และโครงการที่ล้ำไปปี 59 คือโครงการที่คณะกรรมการคิดเองทั้งหมด ,, นายภุชงค์ กล่าว ,นายภุชงค์ ยังฝากถึงคณะกรรมการยกร่างรัฐธรรมนูญ โดยเฉพาะ นายมีชัย ฤชุพันธุ์ และกรรมการร่างที่เป็นอดีต กกต. ให้ดูแลบทเฉพาะกาล โดยให้มีการแยกการทำงานของคณะกรรมการ กกต. และสำนักงาน กกต. ให้ชัดเจน เพื่อไม่ให้มีการแทรกแซงจากคณะกรรมการ กกต. ไม่ใช่ถูกล้วงลูกจากที่ปรึกษาและผู้เชี่ยวชาญ เพราะมีการล้วงลูกอย่างมาก เพราะเส้นแบ่งของสำนักงาน กกต. กับคณะกรรมการ กกต. มีอยู่แล้ว คือ เลขาธิการ กกต. เป็นหัวหน้าฝ่ายบริหาร คณะกรรมการ กกต. จะลงนามคำสั่งไม่ได้ ขณะเดียวกัน พ.ร.บ.ประกอบรัฐธรรมนูญเรื่องคณะกรรมการการเลือกตั้งกำหนดให้รองเลขาธิการเป็นผู้ช่วยในการทำงานด้านต่างๆ ในแต่ละด้านที่มีเลขาฯ ดูแล ไม่ใช่ให้ คณะกรรมการ กกต. เข้ามาล้วงลูกในแต่ละด้าน ซึ่งที่ผ่านมา กกต.ในอดีต ไม่ได้เข้ามาก้าวก่ายงานมากเหมือนเช่น กกต.ชุดนี้ ,,ที่ประเมิน 9 ข้อ ระบุว่าผมทำไม่ได้ มีบางข้อที่ทำไม่ได้เพราะมี กกต.เองสั่งระงับ พอผมรายงาน ทางอนุกรรมการก็เสนอ กกต.ให้วัดผลผมอีก 15 โครงการ ปรากฏว่าไม่เห็นชอบด้วย แม้แต่โครงการต่างๆ ที่ทำมาซึ่งเป็นประโยชน์ และยังมีข้อเสนออีก 9 ข้อ ที่มอบให้เลขาธิการทำ มีการทำทุกอย่างเพื่อต้องการให้ผมพ้นจากหน้าที่ และไม่น้อยใจที่โดนทำแบบนี้ ที่โดนปลดกลางอากาศ แต่ขอเรียกร้องให้กรรมการร่างรัฐธรรมนูญ (กรธ.) โดยเฉพาะ นายอภิชาต สุขัคคานนท์ อดีตประธาน กกต. และ นายประพันธ์ นัยโกวิท อดีต กกต. เขียนรัฐธรรมนูญกำหนดโครงสร้างขอบเขตอำนาจของกรรมการ กกต. กับสำนักงาน กกต. ให้มีเส้นแบ่งที่ชัดเจน เพื่อป้องกันการล้วงลูกอย่างที่เกิดขึ้น ถึงแม้ กรธ. จะให้คณะกรรมการชุดนี้มีวาระอยู่อีก 7 ปี ก็ไม่เป็นไร แต่ต้องเขียนกฎหมายให้ชัดเจน เพื่อไม่ให้มีการล้วงลูก และไม่ให้มีเจ้าหน้าที่ถูกกระทำเหมือนผมอีก, นายภุชงค์ ระบุ,ส่วนการที่มีความพยายามให้พ้นจากหน้าที่ เป็นเพราะส่วนใหญ่เมื่อสั่งอะไรให้ทำที่อะไรไม่ถูกต้อง ก็จะไม่ทำ โดยเฉพาะเรื่องที่เกี่ยวข้องกับผลประโยชน์ ซึ่งเหตุการณ์ที่ สปช. ล้มร่างรัฐธรรมนูญ เป็นเหตุการณ์ที่ดีใจที่สุด เพราะ กกต. ต้องรับผิดชอบเรื่องการพิมพ์ร่างรัฐธรรมนูญแจกจ่ายให้ประชาชน ซึ่งมีใบสั่งสะพัด แต่ขอไม่เปิดเผยรายละเอียด โดยเฉพาะการจัดพิมพ์ที่จะขอให้ ป.ป.ช. และ สตง. ร่วมเป็นคณะกรรมการด้วย ก็ถูกคัดค้านจากผู้ใหญ่หลายคน และฝากให้ติดตามว่า หากมีการพิมพ์รัฐธรรมนูญแจกในครั้งนี้จะเป็นอย่างไร ส่วนการเตรียมการออกประชามติมีการประชุมทุกสัปดาห์ มีการเตรียมการเรื่องการจัดทีม การออกระเบียบ ประกาศต่างๆ ไม่เคยปล่อยให้ถึงเวลาแล้วรีบทำ อย่างไรก็ตาม แม้ไม่อยู่ก็ไม่เป็นไร แต่สำนักงาน กกต. จะต้องมีอยู่ และต้องให้ความเป็นธรรมกับคนทั่วไป ,ทั้งนี้ ทุกโครงการ เลขาธิการ กกต. จะเป็นคนทำและกำกับ แต่แท้ที่จริงรองเลขาธิการ ไปร่วมกับคณะกรรมการ กกต. ทำให้เกิดการกลับหัวกลับหางการบริหารงานของที่นี่ แทนที่จะให้เลขาธิการเป็นผู้รับผิดชอบ กลับกลายเป็นว่าตัวคณะกรรมการอยากทำอะไรก็ทำ จะแก้ไขก็ทำได้ทุกอย่างโดยใช้มติของคณะกรรมการ จะไปต่างประเทศก็ได้ ซึ่งช่วงปี 57-58 มีการเดินทางไปต่างประเทศถึง 15 ครั้ง ขอให้ไปดูว่าเลขาธิการมีการเดินทางกี่ครั้ง ซึ่งหากเป็นการเดินทางด้วยตนเองคงไม่เป็นไร แต่กลับมีผู้ติดตามไปด้วย 5-10 คน ทั้งที่มีการเชิญเพียง 1-2 คน ทำให้ทาง กกต. ต้องมีการเพิ่มเติมงบประมาณในส่วนเข้าไป ทำให้งบประมาณของ กกต. ลดน้อยลงมาก,นอกจากนี้ นายภุชงค์ ยังเปิดเผยว่า การยกเลิกกฎระเบียบเดิมและตั้งขึ้นใหม่ โดยการตั้งที่ปรึกษา 1 คน ปรับเงินเดือนจาก 30,000 บาท เป็น 60,000 บาท ผู้เชี่ยวชาญ 2 คน โดยมีเงินเดือน 40,000 - 45,000 บาท และเลขานุการอีก 1 คน รวมทั้งผู้ช่วยเลขานุการ มีเงินเดือนอีก 40,000 บาท ทั้งที่มีระเบียบและการจัดโครงสร้างที่มีผู้อำนวยการฝ่ายประจำคอยช่วยเหลืออยู่แล้ว ทำให้เกิดความซ้ำซ้อน,อย่างไรก็ตาม ยันยืนว่าไม่ได้รับความเป็นธรรมทั้งจากอนุกรรมการประเมินผล และ กกต. เนื่องจากไม่เคยเปิดโอกาสให้ได้เข้าชี้แจง ไม่แจ้งแนวทางการประเมิน แต่ยังใช้อำนาจเรียกผู้อื่นมาให้ข้อมูล และจากนี้หากจะให้อยู่ต่อก็จะไม่กลับมาอย่างแน่นอน ,ระหว่างให้สัมภาษณ์ใกล้เสร็จสิ้น เป็นช่วงที่ พล.อ.ประยุทธ์ จันทร์โอชา นายกรัฐมนตรี เดินทางมาร่วมงานที่อาคารศูนย์ราชการ และกำลังจะเดินทางกลับ นายภุชงค์ ได้หยุดให้สัมภาษณ์และหันไปดักรอ นายกรัฐมนตรี โดยได้เข้าไปแนะนำตัวกับ นายกรัฐมนตรี และยังไม่ทันได้กล่าวอะไรต่อ นายกรัฐมนตรี เพียงแต่ชี้ไปยัง นายภุชงค์ และพยักหน้ารับทราบ และหันไปพูดคุยกับ นายปานเทพ กล้าณรงค์ราญ ประธานกรรมการ ป.ป.ช. ว่าคนนี้ที่ถูกให้ออกจากราชการ ก่อนที่จะเดินทางไปปฏิบัติภารกิจที่ทำเนียบรัฐบาลต่อไป,ในช่วงท้ายของการให้สัมภาษณ์ มีเจ้าหน้าที่ของสำนักงาน กกต. นำดอกกุหลาบสีขาวมามอบเพื่อเป็นกำลังใจให้กับอดีตเลขาฯ กกต. อีกด้วย และระหว่างการให้สัมภาษณ์บางช่วง นายภุชงค์ ถึงกับน้ำตาคลอ.
ภุชงค์ น้ำตาคลอ เตรียมยื่นอุทธรณ์ กกต. หลังมีมติเลิกจ้าง ชี้ ประเมินงานไม่ผ่านเพราะถูกล้วงลูก โอด ไม่ได้รับความเป็นธรรม ลั่น ขอให้อยู่ต่อก็ไม่กลับมาแน่ ขณะ จนท. มอบดอกกุหลาบขาวเป็นกำลังใจ
ภุชงค์ นุตราวงศ์,กกต.,เลิกจ้างภุชงค์,เลิกจ้างภุชงค์ นุตราวงศ์,อดีตเลขาธิการกกต.,ล้วงลูก,เลิกจ้างไม่เป็นธรรม,สำนักงาน กกต.,ข่าว,ไทยรัฐออนไลน์,ข่าวการเมือง